12 O koya e taleitaka ni vakavulici e taleitaka na kilaka,+Ia o koya e cata ni vunauci e lecaika.*+2 Na tamata vinaka e vakadonuya o Jiova,Ia e vakacala o koya na tamata e ca na nona inaki.+3 E sega ni dua ena vakataudeitaki ena ka ca,+Ia o ira na yalododonu era na sega ni cavuraki.4 Na yalewa vakawati maqosa e isala talei nei watina,+Ia na yalewa vakawati e vakamadua na nona ivalavala e vaka na mate kakana ena sui nei watina.+5 Na nodra nanuma na yalododonu e dodonu,Ia na nodra ivakasala na tamata ca e veivakaisini.6 Na nodra vosa na tamata ca e dai vuni,*+Ia na gusudra na yalododonu ena vakabulai ira.+7 Nira vakarusai na tamata ca era na yali vakadua,Ia na nodra vale na yalododonu ena tudei.+8 Ena vakacaucautaki na tamata ni lewa vinaka na gusuna,+Ia o koya e yalovakatani ena beci.+9 E vinaka o koya e beci qai dua nona dauveiqaraviE ca o koya e dokadokai koya qai sega na kena kakana.*+10 Na tamata yalododonu e maroroya na nona manumanu,*+Ia na nodra loloma na tamata ca e veivakalolomataki.11 O koya e teivaka na nona qele ena mamau ena kakana,+Ia o koya e saga tiko na ka wale e sega ni yalomatua.12 Na tamata ca e vuvutaka na ka era toboka na vo ni tamata ca,Ia na wakadra na yalododonu e vakalewe tiko.13 Na tamata ca e coriti ga ena veivakacalai ni ka e tukuna,+Ia o koya na yalododonu e bula mai na ka rarawa.14 Na vua ni ka e tukuna* e dua ena mamau ena ka vinaka,+Na cakacaka ni ligana ena yaga vua.15 Na nona ivalavala na sesewa e donu ga e matana,+Ia o koya e vuku e rogoca na ivakasala.+16 Na tamata sesewa e cudru totolo,*+Ia o koya e yalomatua e vosota* ni vakamaduataki.17 O koya e dau vosa dina ena tukuna na ka dodonu,Ia na ivakadinadina lasu e veidabui.18 Na vosa vakalialia e vaka na isua ni iseleiwau,Ia na yamedra na vuku e veivakabulai.+19 Na tebenigusu dau dina ena vakataudeitaki me tawamudu,+Ia na yame lasulasu ena sega ni dede.+20 Na veidabui e tiko e lomadra na bukana na ca,Ia o ira na uqeta na veiyaloni era marau.+21 Ena sega ni yacovi ira na yalododonu na ka ca,+Ia o ira na tamata ca ena levu na nodra leqa.+22 Na tebenigusu lasu e sevaka o Jiova,+Ia o ira e dodonu na nodra ivalavala e taleitaka o koya.23 Na tamata yalomatua e vunia na ka e kila,Ia na lomana na lialia e tavusoya na ka lialia.+24 Na ligadra na gugumatua ena veiliutaki,+Ia na ligadra na vucesa ena vakacakacakataki vakaukaua.+25 Na nuiqawaqawa ni loma ni tamata e lomabibi kina,*+Ia na vosa vinaka ena vakamarautaka.+26 O koya e yalododonu e vakaraica na nona vanua veico,Ia na nodra ivalavala na tamata ca era lako sese kina.27 O koya e vucesa ena sega ni vakasasa kena,+Ia e nona iyau talei na tamata na gugumatua.28 Na sala ni yalododonu e tini ina bula,+Ni muri na kena sala ena sega kina na mate.
fij_Latn